Knippelsbro

Knippelsbro er en bro i København som forbinder Slotsholmen med Christianshavn, og opprinnelig het Den store Amagerbro eller Christianshavns bro. 

Den første Knippelsbro ble oppført i tidsrommet 1618–20, og ble den gang ansett som noe av en teknisk bragd, for strømmen i havneløpet var stri, spesielt etter at det var bygd en demning fra hver side for å gjøre broen så kort som mulig. Vogner ble avkrevd bompenger ved passering, og for å skåne broen, var det forbudt å fortøye skip ved den.Jan Møller: Borger i Christian 4.'s København (s. 94), forlaget Sesam, Viborg 1988, ISBN 87-7324-641-7 

Den ble like fullt utsatt for omfattende slitasje, og i 1703 advarte havnekommisjonen at «er at befrygte stor Ulykke og Skade formedelst den idelige Passage derover, hvis ikke den uden længer Ophold vorder hjulpen og kan nu umuligen længer bie efter Reparation». Den ble gjenoppbygget i 1725 under ledelse av Johan Cornelius Krieger.
Den delen av broen som var nærmest byen, var overbygd, mens selve broen med heiseklapper lot bare en smal seilpassasje åpen. Broens senere navn, Knippelsbro, kan stamme fra fergemannen Hans Knip som trolig bodde i huset inntil broen.Jan Møller: Borger i Christian 4.'s København (s. 95) På 1800-tallet fikk den sitt nåværende navn. 

Den nåværende Knippelsbro er 115 meter lang og ble innviet 17. desember 1937. Den er tegnet av Kaj Gottlob.Kaj Gottlob hos Weilbachs kunstnerleksikon
Bredde: 27,4 m
Gjennomseilingshøyde: 5,4 (kan åpnes)
Gjennomseilingsbredde: 35 m
Byggeperiode: 1935-1937
Spor: Firespor, to sykkelstier og to fortau
Brotype: Klaffebro

Knippelsbro ble fredet i 2007.Fredningssag / Knippelsbro, Københavns Havn fra Kulturarvsstyrelsen (besøkt 26. juni 2014)

 Referanser 

 Eksterne lenker 
 Knippelsbro

Kategori:Christianshavn
Kategori:Broer i København
Kategori:Broer åpnet på 1600-tallet
Kategori:Broer åpnet i 1937
Kategori:1937 i Danmark
Kategori:Fredete byggverk i København
Kategori:Veibroer i Danmark
Kategori:Klaffebroer